دنیا   تەمه و   دنیا   تووز،  دنیا    گەرته چۊچانه
کەسێ  کەسێ   نیەناسێ   ،گیشتێ   دەم   ئەڵپێچانه
نه   بوو   هەناس ِ عشقه  ،  نه   رووژنای   راسی
دنیا   خراو  ،      دنیا   گەن  ،      دنیا   دروو دەسانه
زەمین   زەرد   و   زەمان   زەرد  ،  ئاساره   و   ئاسمان   زەرد
کوتێ   داخیم   کوتێ   دەرد  ،  ده   ئێ    زەردەلۊلانه
تەو    ئەڵکزان   سقانم  ،  لەرز   ئەڵچه قان   دنانم
گیانم     بۊه    پەتەسوو  ،  دەێ    ئاگر   گڕانه
شڵەێ   شەڕەو   و   گڕەێ   نار ،  گرمەێ   گورگه و   هافەێ   مار
یە کەێ   بەخته   ؟ بێداده   ،  یه کەێ   تاڵەس؟   تاڵانه
هەم    زەردەواێ   په ژارەس ،  هەم   سه رده واێ   پەشێوی
روو    دەێ    زەرده   زەمانه،   وەێ   دەێ   سەرده  ساڵانه
ئاگر    ها   ده  دەرۊنم  ،  زەهراو   ها   نام ِ  خۊنم
ئووخەێم   پڕ   ده   ئاخه  ، ژیانم   پڕ   ده   ژانه
زەمین   زەخم   و   زەمین  زار  ،  زەمین   ژەهر  و  زەمین   ژار
زەمین   پەلامێ   بڕێا  ،  زەمین   بێ   ئاسمانه
باڵ   فرێشته   رزیا  ،  باخ   بهەێشت   ئەڵکزیا
دووزەخ   هفاو   دا  دنیا  ،  ئێ   ئژدهاێ   خوڕانه
ئێ   بار   پڕ ئەنیشه  ،  ئاخر   ئەڕا   چه   کیشیم
ئێ   هەمگه   عەزاوه،  ئاخر  ئەڕا   چه مانه ؟
وڵ    که  خیاڵ    هاتگ  ،  بڕواکن   ئێ   هەناسه
وڵ    که   پەژارەێ   ناتگ  ،  مەس   بوو   ده    ئێ    ئەلانه
تووز   تیەڵه و   تەم  ره ش  ،  کول کەفتنه    کەش  ئەڵ  کەش
کەس   دەر   نیەچوو   وە بێ  به ش  ،  مه ردم  !  ده    ئێ   قڕانه
دارەێل    ئەڕاچه   هشکن  ،گوڵەێل   ئەڕا   نیەوشکن
قەناریەێل ِ   دڵ تەڕ  ،  بێ  دەنگ   ئەڕا   وسانه
ئه ورەێلمان   مەزووکن  ،‌  تافەێلمان   مەرێژن
نه   تافەتاف ِ رێژاو  ،  نه   نم نم ِ  وارانه
نه   رووسەمێ   دیاره   نەیشه   ئسفەندِیارێ
نه   شوون ِ   قارەمانه  ‌،  نه  نوون ِ  پاڵەوانه
نه   دین   ماگه   نه   ئێمان،  ساهڵ   رەم    کەێ   ده    سا   مان
هووش   و   گووش  و  پووسمان  ،  پڕ   ده   شەڕ   و   شەێتانه
زەمانه    پاوەمانگه   ،  ئەوجار   ئەڵامه ت   ئاورد
ئێجار   بزانیم   چه   زاێ  ،  ئێ    ژن ِ  زاوه رانه
شکیا   دڵ   و   پێشتمان  ،  کردنه   ئاڵێشتمان
گم   بۊمنه   گێشتمان  ،  ده   ئێ   چوارده رێانه
نه   چه‌فتیمن   نه   راسیم  ،  نه   گه نیمن    نه   خاسیم
بڕێ   خوەمان   مەناسیم  ،  مایمه   دەێ   نام   مەرزانه
زوانمان   شێویا  ،  بۊه   وهفر  و  تێویا
تێوێگوه   جوور   وەفر  ،  هەر   کەس   ک   بێ  زوانه
پەلام    ئەو   کی  بوەیمن  ،  دەێ      زەرد ِ بێ  زەواڵه
هاوار   ئەو  کوو   بکیشیم  ،      دەێ   هۊچ     بێ  هچانه
بڕێ  گورگن  –  دنان  هار-  ،  دەێ   جەنگەڵ   جنوونه
بڕێ   وەرکەن-  وەرەولا  -،‌  ددێ   دەێشت ِ  بێ  شوانه
بارێ  ها  بان ِ  کووڵم  ،  چنه   ککۊێ  بانکووڵه
ققیەێ   ها   قوڕن ِ  دڵم  ،  چنه  قڵاقیڕانه
خوەزەو   رها  بۊاتایم  ،  رووژێ  وه   کام  و  حەزرەت
ده  ئێ  زرپ  و  زوورانه،  ده  ئێ   گورز  و  گووچانه
خوەزەو   واران   بوارێ  ،  دەێ   هەڵەتِ هەڵاکە
خوەزەو  شه‌فه‌ق   بوشکێ  ،      دەێ  شەو ِ  بێ  بەیانە
قسیەم   راسه   شەکەتە ،  خوەزەو    نناەێ   ئمێده
شێعرم   راسه   لەت  لەتە   ،  بەزەی   نناەێ  ژیانه
*زاهر سارایی
